Nelidovo

Nelidovo () on kaupunki Tverin alueella Venäjällä. Se sijaitsee Valdain ylängön eteläosassa Väinäjoen vesistöön kuuluvan Meža-joen varrella 276 kilometriä Tveristä lounaaseen. Nelidovon kautta kulkee Rževin ja Velikije Lukin välinen rautatie.

Kaupunki on Nelidovon piirin keskus. Venäjän vuoden 2010 väestönlaskennan mukaan kaupungissa asui 22 886 ja koko piirissä 30 724 henkeä (vuonna 2010).

Kaupunki on perustettu vuonna 1949. Nykyään siellä on lähinnä muovi-, koneenrakennus- ja puunjalostusteollisuutta. 1990-luvulle saakka seudulla louhittiin ruskohiiltä.

Lähteet

Aiheesta muualla

 Nelidovon piirin sivusto  (nelidovo.su)

Nelidovon piiri
Tverin alueen kaupungit